ପେକ୍ସିଡାର୍ଟିନିବ

ପେକ୍ସିଡାର୍ଟିନିବ (ଇଂରାଜୀ ଭାଷାରେ Pexidartinib), ତୁରାଲିଓ  ଏକ ବେପାର ନାମ, ହେଉଛି ଏକ ଔଷଧ ଯାହା ଟେନୋସାଇନୋଭିଆଲ୍ ଅତିକାୟ ଜୀବକୋଷ ଅର୍ବୁଦ (TGCT) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏପରି କ୍ଷେତ୍ରରେ ବ୍ୟବହୃତ ହୁଏ ଯେତେବେଳେ ଗୁରୁତ୍ୱ ପୂର୍ଣ୍ଣ ସମସ୍ୟା ସୃଷ୍ଟି କରେ ଏବଂ ଅସ୍ତ୍ରୋପଚାରଦ୍ୱାରା ଚିକିତ୍ସା ସମ୍ଭବ ହୋଇପାରିବ ନାହିଁ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, କେଶର ରଙ୍ଗ ହ୍ରାସ, ଥକାପଣ, କମ୍ ରକ୍ତ ନିଉଟ୍ରୋଫିଲ୍, ଉଚ୍ଚ ରକ୍ତ କୋଲେଷ୍ଟେରଲ, ଆଖି ଫୁଲିଯିବା ଏବଂ ରାସ ଦେଖାଯାଏ । ଯକୃତ ସମସ୍ୟା ଯୋଗୁ ମୃତ୍ୟୁ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ କାଇନେଜ ଇନହିବିଟର ଏବଂ କଲୋନୀ-ଉତ୍ତେଜକ ଫ୍ୟାକ୍ଟର୍-1 ରିସେପ୍ଟରକୁ (CSF-1R) ଅବରୋଧ କରି କାର୍ଯ୍ୟକ୍ଷମ ହୁଏ ।

୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପେକ୍ସିଡାର୍ଟିନିବ ଅନୁମୋଦିତ ହୋଇଥିଲା । ସ୍ୱଳ୍ପ ଉପକାର ଓ ପାର୍ଶ୍ୱ ପ୍ରତିକ୍ରିୟା ଚିନ୍ତା ଯୋଗୁ ୨୦୨୦ରେ ୟୁରୋପରେ ଏହାର ଅନୁମୋଦନ ମନା କରାଯାଇଥିଲା । ଯୁକ୍ତରାଜ୍ୟରେ ଏହା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ଏହା ପିଛା ମାସକୁ ପ୍ରାୟ ୨୧,୨୦୦ ଡଲାର ଖର୍ଚ୍ଚ ହୁଏ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ